Το **iOS 11** είναι η ενδέκατη έκδοση του λειτουργικού συστήματος iOS της Apple, και είναι διάδοχος του iOS 10. Ανακοινώθηκε κατά τη διάρκεια του συνεδρίου προγραμματιστών, WWDC17, της Apple, στις 5 Ιουνίου 2017 και κυκλοφόρησε στις 19 Σεπτεμβρίου 2017. Διαδέχθηκε από το iOS 12 στις 17 Σεπτεμβρίου 2018.

Το iOS 11 πραγματοποιεί σημαντικές αλλαγές στο σχεδιασμό του λογισμικού. Η *Οθόνη Κλειδώματος* και το *Κέντρο Γνωστοποιήσεων* συνδυάζονται, επιτρέποντας σε όλες τις γνωστοποιήσεις να εμφανίζονται απευθείας στην *Οθόνη Κλειδώματος*, με νέες δυνατότητες για scroll up και down για την εμφάνιση και απόκρυψη περιεχομένου. Οι διαφορετικές καρτέλες στο *Κέντρο Ελέγχου*, συνδυάζονται σε μία, ενώ υπάρχει και η δυνατότητα εμφάνισης περισσότερων επιλογών, με τη χρήση 3D Touch στα εικονίδια, καθώς και η δυνατότητα εξατομίκευσης του *Κέντρου Ελέγχου*. Το App Store λαμβάνει μία πλήρη ανανέωση στη σχεδίαση, η οποία επικεντρώνεται σε περιεχόμενο επιλεγμένο από τους διαχειριστές της εφαρμογής, αλλά και σε περιεχόμενο τύπου "Η εφαρμογή της ημέρας". Η εφαρμογή *Αρχεία* είναι, πλέον, διαθέσιμη για οργάνωση αρχείων που βρίσκονται στη συσκευή ή σε υπηρεσίες Cloud. Το iOS 11 περιλαμβάνει, επίσης, νέες δυνατότητες, αποκλειστικά για το iPad, όπως, ένα επανασχεδιασμένο dock, προσβάσιμο από όλα τα σημεία του λογισμικού, υποστήριξη για drag-and-drop σε αρχεία, μεταξύ εφαρμογών, καθώς και μια ανανεωμένη διεπαφή χρήστη για το multitasking. Το Siri έχει πλέον τη δυνατότητα να κάνει μετάφραση μεταξύ διαφορετικών γλωσσών, η φωνή του Siri είναι πλέον πιο φυσική, ενώ περιλαμβάνει μια δυνατότητα για να "μαθαίνει" τις συνήθειες του χρήστη, πληροφορίες οι οποίες παραμένουν στη συσκευή για λόγους προστασίας της ιδιωτικότητας. Η *Κάμερα* περιλαμβάνει νέες ρυθμίσεις για βελτιωμένες φωτογραφίες "Πορτρέτου", ενώ χρησιμοποιεί νέες τεχνολογίες κωδικοποίησης για τη μείωση του μεγέθους φωτογραφιών και βίντεο. Τα *Μηνύματα* είναι πλέον συγχρονισμένα με το iCloud για χρήση μεταξύ όλων των συσκευών iOS και macOS, ενώ υποστηρίζεται και η μεταφορά χρημάτων με το Apple Pay, από ένα άτομο σε ένα άλλο, μέσω των *Μηνυμάτων*. Το λειτουργικό σύστημα παρέχει, επίσης, την δυνατότητα εγγραφής της οθόνης. Ορισμένα νέα χαρακτηριστικά εμφανίζονται μόνο στο iPad, π.χ. η νέα διεπαφή χρήστη για την εμφάνιση πολλαπλών εφαρμογών σε μία οθόνη. Επιπλέον, υπάρχει η δυνατότητα χρήσης *drag-and-drop* με αρχεία στο iPhone και στο iPad. 

Δύο μήνες μετά την κυκλοφορία του, το iOS 11 είχε εγκατασταθεί στο 52% των συσκευών iOS, ποσοστό μικρότερο από ότι σε προηγούμενες εκδόσεις του λειτουργικού συστήματος. Τον Σεπτέμβριο 2018, το iOS 11 είχε εγκατασταθεί στο 85% των συσκευών.

Στις 4 Ιουνίου 2018, η Apple παρουσίασε το iOS 12, διάδοχο του λειτουργικού συστήματος.

Ιστορία
-------

### Παρουσίαση & Αρχική κυκλοφορία

Το iOS 11 ανακοινώθηκε στο WWDC17, στις 5 Ιουνίου 2017. Το πρώτο Beta για τους προγραμματιστές έγινε διαθέσιμο για προγραμματιστές την ίδια ημέρα. Το πρώτο Public Beta του iOS 11 κυκλοφόρησε στα τέλη Ιουνίου. Το iOS 11 κυκλοφόρησε στο ευρύ κοινό, στις 19 Σεπτεμβρίου 2017.

### Ενημερώσεις

#### 11.0.1 (15A402 | 15A403 | 15A8391)

Το iOS 11.0.1 κυκλοφόρησε στις 26 Σεπτεμβρίου 2017, ως η πρώτη ενημέρωση του iOS 11. Περιλαμβάνει βελτιώσεις και διορθώσεις προβλημάτων, μεταξύ αυτών, μια διόρθωση για ένα πρόβλημα που απέτρεπε την αποστολή email μέσω των server του Microsoft Exchange.

#### 11.0.2 (15A421)

Το iOS 11.0.2 κυκλοφόρησε στις 3 Οκτωβρίου 2017, με διορθώσεις προβλημάτων. Πιο αναλυτικά, διόρθωσε ένα πρόβλημα με τον ήχο κατά τη διάρκεια κλήσεων με το iPhone 8, ένα πρόβλημα το οποίο προκαλούσε την απόκρυψη ορισμένων φωτογραφιών και ένα πρόβλημα που απέτρεπε την προβολή συνημμένων αρχείων που στάλθηκαν από email με τύπο κρυπτογράφησης S/MIME.

#### 11.0.3 (15A432)

Το iOS 11.0.3 κυκλοφόρησε στις 11 Οκτωβρίου 2017, με διορθώσεις προβλημάτων. Συγκεκριμένα, διορθώθηκε ένα πρόβλημα κατά το οποίο οι ήχοι και τα απτικά συστήματος δεν δούλευαν σε ορισμένες συσκευές iPhone 7 και 7 Plus. Επιπλέον, διορθώθηκε πρόβλημα που προκαλούσε τη δυσλειτουργία της οθόνης αφής ορισμένων iPhone 6S, στα οποία είχε γίνει service με μη αυθεντικά ανταλλακτικά Apple.

#### 11.1 (15B93 | 15B101)

Το iOS 11.1 κυκλοφόρησε στις 31 Οκτωβρίου 2017. Η ενημέρωση περιλαμβάνει πάνω από 70 νέα emoji, επαναφέρει την πρόσβαση στην *Εναλλαγή Εφαρμογών* με τη χρήση 3D Touch από την άκρη της οθόνης (όχι στο iPhone X) και διορθώνει πολλά προβλήματα.

#### 11.1.1 (15B150)

Το iOS 11.1.1 κυκλοφόρησε στις 9 Νοεμβρίου 2017. Περιλαμβάνει βελτιώσεις, ενώ διορθώνει ένα πρόβλημα με την αυτόματη διόρθωση κειμένου (autocorrect), όπου το λατινικό γράμμα I διορθωνόταν ως "A[?]", καθώς και ένα πρόβλημα που απέτρεπε την ενεργοποίηση του Siri με την φωνητική εντολή "Hey Siri".

#### 11.1.2 (15B202)

Το iOS 11.1.2 κυκλοφόρησε στις 16 Νοεμβρίου 2017. Περιλαμβάνει διορθώσεις προβλημάτων για το iPhone X, πιο συγκεκριμένα διορθώνει ένα πρόβλημα το οποίο προκαλούσε την μη ανίχνευση αφής στην οθόνη του iPhone X μετά από απότομη πτώση της θερμοκρασίας του γύρω περιβάλλοντος. Επιπλέον, διόρθωσε ένα πρόβλημα το οποίο προκαλούσε παραμορφώσεις στις Live Photos και στα βίντεο του iPhone X.

#### 11.2 (15C114)

Το iOS 11.2 κυκλοφόρησε στις 2 Δεκεμβρίου 2017. Προσθέτει τη δυνατότητα Apple Pay Cash (μόνο σε υποστηριζόμενες χώρες), πιο γρήγορη ασύρματη φόρτιση στα 7.5W, νέες live ταπετσαρίες για το iPhone X, ενώ οι νέες ταπετσαρίες του iPhone 8 έγιναν διαθέσιμες και στο iPhone 7. Τα bug που διορθώνονται σε αυτήν την έκδοση περιλαμβάνουν, το πρόβλημα με τα πλήκτρα της Αριθμομηχανής, το I.T autocorrection bug και το crash bug που συνέβη στις 2 Δεκεμβρίου 2017.

#### 11.2.1 (15C153)

Το iOS 11.2.1 κυκλοφόρησε στις 13 Δεκεμβρίου 2017. Διορθώνει ένα πρόβλημα, κατά το οποίο απενεργοποιούσε τον απομακρυσμένο έλεγχο οικιακών συσκευών στην εφαρμογή *Οικία,* καθώς και ένα πρόβλημα με το autofocus στα iPhone 8, 8 Plus και Χ.

#### 11.2.2 (15C202)

Το iOS 11.2.2 κυκλοφόρησε στις 8 Ιανουαρίου 2018. Πραγματοποιεί αλλαγές στο Safari και στο WebKit για την αντιμετώπιση της κυβερνο-επίθεσης "Spectre".

#### 11.2.5 (15D60)

Το iOS 11.2.5 κυκλοφόρησε στις 23 Ιανουαρίου 2018. Περιλαμβάνει υποστήριξη για το HomePod και τη δυνατότητα ανάγνωσης ειδήσεων από το Siri (στις ΗΠΑ, ΗΒ και Αυστραλία). Επιπλέον, περιλαμβάνει βελτιώσεις και διορθώσεις προβλημάτων.

#### 11.2.6 (15D100)

Το iOS 11.2.6 κυκλοφόρησε στις 19 Φεβρουαρίου 2018. Διορθώνει ένα πρόβλημα κατά το οποίο αν 2 χαρακτήρες ενός ινδικού αλφαβήτου εμφανίζονταν στην οθόνη ως κείμενο, η εκάστοτε ανοιχτή εφαρμογή τερματιζόταν (crashed) και δεν μπορούσε να ξανά-ανοίξει.

#### 11.3 (15E216 | 15E218)

Το iOS 11.3 κυκλοφόρησε στις 29 Μαρτίου 2018. Στην ενημέρωση περιλαμβάνεται το μενού "Υγεία μπαταρίας", που επιτρέπει στον χρήστη να απενεργοποιήσει το "throttling" που μειώνει την απόδοση της συσκευής για πρόληψη απροσδόκητων τερματισμών λειτουργίας σε συσκευές των οποίων η μπαταρία δεν βρίσκεται σε καλή κατάσταση. Επίσης, ο χρήστης μπορεί να δει την τρέχουσα χωρητικότητα της μπαταρίας σε σχέση με όταν αυτή ήταν καινούργια. Η ενημέρωση εισάγει, επίσης, το ARKit 1.5, το οποίο προσφέρει μεγαλύτερη ακρίβεια σε μη επίπεδες και επιτρέπει στους προγραμματιστές να τοποθετήσουν αντικείμενα σε κάθετες επιφάνειες. Το iOS 11.3 προσθέτει 4 νέα Animoji για το iPhone X: λιοντάρι, δράκο, σκελετό και αρκούδα. Η νέα λειτουργία "Ιατρικές εγγραφές" επιτρέπει σε ασθενείς να δουν τις ιατρικές τους εγγραφές και δεδομένα στο iPhone τους (διαθέσιμο σε συγκεκριμένα ιδρύματα και χώρες). Η νέα λειτουργία Business Chat (διαθέσιμη μόνο στις ΗΠΑ), επιτρέπει σε πελάτες να επικοινωνούν με συγκεκριμένες εταιρίες απευθείας από την εφαρμογή *Μηνύματα*, ενώ ενσωματώνει και υπηρεσίες εξυπηρέτησης πελατών καθώς και τη δυνατότητα πληρωμής με Apple Pay. Επίσης, ένα σύστημα ειδοποίησης απορρήτου έχει ενσωματωθεί, ώστε να ενημερώνει τον χρήστη πώς η Apple χρησιμοποιεί τα δεδομένα του, όταν αυτό γίνεται. Επιπρόσθετα, έχει προστεθεί υποστήριξη για το πρότυπο AML (Advanced Mobile Location) για περιπτώσεις έκτακτης ανάγκης, σε συγκεκριμένες χώρες.

#### 11.3.1 (15E302)

Το iOS 11.3.1 κυκλοφόρησε στις 24 Απριλίου 2018. Η ενημέρωση περιλαμβάνει βελτιώσεις που αφορούν την ασφάλεια, ενώ διορθώνει και ένα πρόβλημα το οποίο προκαλούσε τη δυσλειτουργία της οθόνης σε συσκευές iPhone 8 στις οποίες είχε γίνει σέρβις με μη αυθεντικά ανταλλακτικά Apple.

#### 11.4 (15F79)

Το iOS 11.4 κυκλοφόρησε στις 29 Μαΐου 2018. Περιλαμβάνει λειτουργίες που συμπεριλαμβάνονταν σε εκδόσεις beta προηγούμενων εκδόσεων iOS 11.x, οι οποίες ωστόσο, είχαν αφαιρεθεί από την τελική έκδοση. Τα *Μηνύματα στο iCloud* βρισκόταν στα beta του iOS 11.3 αλλά η κυκλοφορία του αναβλήθηκε για το iOS 11.4. Το AirPlay 2 τώρα υποστηρίζει σύνδεση με την Apple TV καθώς και με HomePod σε διαφορετικά δωμάτια. Επιπλέον, είναι δυνατή η σύνδεση 2 HomePod για αναπαραγωγή ήχου στερεοφωνικά. Στην ενημέρωση περιλαμβάνονται και αρκετές διορθώσεις προβλημάτων.

#### 11.4.1 (15G77)

Το iOS 11.4.1 κυκλοφόρησε στις 9 Ιουλίου 2018. Διόρθωσε ένα πρόβλημα που εμπόδιζε τους χρήστες να δουν την τελευταία τοποθεσία των ακουστικών AirPods τους στην εφαρμογή *Εύρεση iPhone*. Επιπλέον, βελτιώνει τις δυνατότητες συγχρονισμού email, επαφών και σημειώσεων σε λογαριασμούς Exchange. Το iOS 11.4.1 είναι η τελευταία έκδοση του iOS 11.

Χαρακτηριστικά Συστήματος
-------------------------

### Οθόνη Κλειδώματος

Η αρχική οθόνη του iOS 11, σε ένα iPhone 7.
Η Οθόνη Κλειδώματος και το Κέντρο Γνωστοποιήσεων έχουν συνδυαστεί, επιτρέποντας σε όλες τις γνωστοποιήσεις να εμφανίζονται απευθείας στην *Οθόνη Κλειδώματος*, με νέες δυνατότητες για scroll up και down για την εμφάνιση και απόκρυψη γνωστοποιήσεων.

### Κέντρο Ελέγχου

Το Κέντρο Ελέγχου του iOS 11 σε ένα iPhone X
Το Κέντρο Ελέγχου λαμβάνει ένα ριζικό ανασχεδιασμό, με την ένωση των διαφορετικών καρτελών σε μία, και επιτρέποντας στους χρήστες να χρησιμοποιούν το 3D Touch για την εμφάνιση περισσότερων επιλογών. Η ένταση του ήχου και η φωτεινότητα ρυθμίζονται, πλέον, με νέου τύπου "sliders". Το Κέντρο Ελέγχου είναι προσσαρμόσιμο μέσω των *Ρυθμίσεω*ν, επιτρέποντας την εμφάνιση περισσότερων ρυθμίσεων, όπως τα Δεδομένα Κινητού Δικτύου, η Λειτουργία Χαμηλής Ισχύος, και η ενεργοποίηση Screen Recording.

### Siri

Η λειτουργία *Γράψτε στο Siri*, στο iOS 11.
Ο ψηφιακός προσωπικός βοηθός *Siri* θα διαθέτει μια πιο ανθρώπινη φωνή, ενώ θα υποστηρίζει μετάφραση μεταξύ γλωσσών, ξεκινώντας με αγγλικά, γαλλικά, γερμανικά, ισπανικά, ιταλικά και κινέζικα. To Siri θα υποστηρίζει, επίσης, και συνεχείς ερωτήσεις πάνω σε ένα θέμα. Επιπλέον, οι χρήστες θα μπορούν να χρησιμοποιούν το Γράψτε στο Siri, για να γράψουν αντί να μιλήσουν στο Siri.

Το Siri θα μπορεί, πλέον, να χρησιμοποιεί τη λειτουργία "εκμάθηση στη συσκευή", μια τεχνική εκμάθησης της συμπεριφοράς και των συνηθειών του χρήστη, με σκοπό να προσφέρει καλύτερες προτάσεις για εφαρμογές κλπ. στον χρήστη, κρατώντας, ωστόσο, αυτές τις πληροφορίες στη συσκευή.

### Ρυθμίσεις

Η νέα λειτουργία "Μην Ενοχλείτε Κατά Την Οδήγηση" επιτρέπει στους χρήστες να "μπλοκάρουν" ανεπιθύμητες γνωστοποιήσεις, όσο το iPhone τους είναι συνδεδεμένο σε ένα όχημα μέσω Bluetooth. Μια λειτουργία αυτόματης απάντησης θα στέλνει μια προκαθορισμένη απάντηση στους αποστολείς μηνυμάτων για να τους ενημερώσει ότι ο χρήστης δεν είναι διαθέσιμος μέσω μηνυμάτων. Αντίθετα, οι υπόλοιποι επιβάτες του οχήματος θα έχουν κανονικά, πρόσβαση στις γνωστοποιήσεις.

Η νέα "Έξυπνη αναστροφή", αναφερόμενη και ως "Σκοτεινή Λειτουργία" σε κάποιες δημοσιεύσεις, αντιστρέφει τα χρώματα της οθόνης, εκτός από εικόνες, πολυμέσα και κάποιες εφαρμογές που, ήδη, χρησιμοποιούν στυλ σκούρων χρωμάτων.

Οι χρήστες έχουν, πλέον, μεγαλύτερο έλεγχο σε ό,τι αφορά τη χρήση τοποθεσία από εφαρμογές, με κάθε μία από αυτές να περιλαμβάνει την επιλογή "Κατά τη χρήση της εφαρμογής" στις *Ρυθμίσεις*. Σε παλαιότερες εκδόσεις του iOS, οι εφαρμογές χρειαζόταν να έχουν μόνο τις επιλογές "Ποτέ" ή "Πάντα".

Οι χρήστες μπορούν να αφαιρέσουν εφαρμογές που δεν χρησιμοποιούν συχνά, χωρίς να χάνουν τα δεδομένα της εφαρμογής, χρησιμοποιώντας το κουμπί "Απεγκατάσταση εφαρμογής" αντί αυτού της Διαγραφής. Αυτό επιτρέπει μια επανεγκατάσταση της εφαρμογής (αν είναι διαθέσιμη στο App Store), επαναφέροντας τα παλιά δεδομένα της. Επιπλέον, οι χρήστες μπορούν να αφαιρέσουν αυτές τις εφαρμογές αυτόματα με τη λειτουργία "Απεγκατάσταση αχρησιμοποίητων εφαρμογών". Όταν μια εφαρμογή έχει απεγκατσταθεί αντί να διαγραφεί, εμφανίζεται στην αρχική οθόνη αλλά το εικονίδιο είναι σκιασμένο.

Οι ρυθμίσεις χωρητικότητας του iOS 11 σε ένα iPhone X, με εξατομικευμένες προτάσεις.
Εξατομικευμένες προτάσεις, όπως άδειασμα του κάδου ανακύκλωσης στις *Φωτογραφίες* και ενεργοποίηση της *Βιβλιοθήκης φωτό iCloud,* θα βοηθούν τον κάθε χρήστη να "ελευθερώσει" χώρο αποθήκευσης στη συσκευή.

### iPad

Η νέα διεπαφή χρήστη για την εμφάνιση πολλαπλών εφαρμογών του iOS 11 σε ένα iPad 9.7"Το iOS 11 εισαγάγει αρκετά καινούρια χαρακτηριστικά, αποκλειστικά για το iPad. Το dock εφαρμογών λαμβάνει μια νέα σχεδίαση, η οποία το φέρνει πιο κοντά στο dock του macOS, ενώ είναι διαθέσιμο μέσα από κάθε εφαρμογή, επιτρέποντας στους χρήστες να χρησιμοποιήσουν πιο εύκολα τη λειτουργία οθόνης *Split-Screen*. Οι χρήστες μπορούν, επίσης, να μετακινήσουν αρχεία από μία εφαρμογή σε μια άλλη μέσω *drag-and-drop*. Μια νέα διεπαφή χρήστη για την εμφάνιση πολλαπλών εφαρμογών εμφανίζεται ταυτόχρονα στην οθόνη, μέσω αιωρούμενων "παραθύρων". Επιπλέον, με τη χρήση των λειτουργιών *slide over*, *split-screen* και *picture-in-picture*, οι χρήστες μπορούν να έχουν μέχρι και 4 εφαρμογές ανοιχτές, ταυτόχρονα.

Κάθε πλήκτρο, στο πληκτρολόγιο του iPad διαθέτει, επίσης, μια δεύτερη λειτουργία (αριθμό ή σύμβολο), η οποία είναι προσβάσιμη, όταν ο χρήστης σύρει το πλήκτρο προς τα κάτω.

Το *Κέντρο Ελέγχου* συμπεριλαμβάνεται στη διεπαφή για πολλαπλές εφαρμογές, στα iPad.

Η λειτουργία φακού υποστηρίζεται σε όλα τα iPad Pro 9.7", 10.5" και 12.9" (2ης γενιάς) με iOS 11.

### Κάμερα

Το iOS 11 εισαγάγει οπτική σταθεροποίηση εικόνας, χρήση φλας και HDR στις φωτογραφίες Πορτρέτου, στο iPhone 7 Plus.

Οι Live φωτογραφίες αποκτούν νέα εφέ: *Επανάληψη*, *Αναπήδηση* και *Μακρά Έκθεση*, ενώ χρησιμοποιείται η μορφή αρχείων *Εικόνα Υψηλής Απόδοσης* - *High Efficiency Image File Format (HEIF)*, για τη μείωση του μεγέθους των φωτογραφιών.

Σε συσκευές με επεξεργαστή Apple A10 ή νεότερο, τα βίντεο θα κωδικοποιούνται με τη νέα μορφή κωδικοποίησης *High Efficiency Video Coding (HEVC)*, η οποία επιτρέπει αύξηση της ποιότητας και μείωση του μεγέθους του βίντεο κατά το ήμισυ.

### Ταπετσαρίες

Η Apple άλλαξε σε σημαντικό βαθμό τις προεπιλεγμένες ταπετσαρίες που περιλαμβάνονται στο λειτουργικό. Στην πρώτη έκδοση beta του iOS 11 η Apple πρόσθεσε μια νέα ταπετσαρία και αφαίρεσε τις 6 live ταπετσαρίες που απεικόνιζαν ψάρια και ήταν διαθέσιμες με το iPhone 6S από το 2015. Ωστόσο, η τελική έκδοση του iOS 11 περιλάμβανε 17 νέες ταπετσαρίες, ενώ το iOS 11.2 έκανε διαθέσιμες σε παλαιότερες συσκευές ταπετσαρίες που ήταν αποκλειστικά διαθέσιμες στα iPhone 8 και 8 Plus.

Επιπλέον, το iPhone X διαθέτει 6 νέες Live ταπετσαρίες και 7 δυναμικές ταπετσαρίες.

### Άλλες Αλλαγές

Η προεπιλεγμένη μορφή του πληκτρολογίου για χρήση με ένα χέρι στο iOS 11.Το iOS 11 θα έχει τη δυνατότητα σάρωσης κωδικών QR μέσω της εφαρμογής *Κάμερα*. Όταν ένας κωδικός QR τοποθετηθεί μπροστά στην κάμερα, δημιουργείται μία γνωστοποίηση, η οποία προτείνει ενέργειες σχετικά με το σαρωμένο περιεχόμενο. Χρήστες του Twitter ανακάλυψαν πως είναι δυνατή η σύνδεση σε δίκτυο Wi-Fi και η προσθήκη επαφών μέσω κωδικού QR.

Πληκτρολόγια από προγραμματιστές "τρίτου βαθμού" μπορούν να προσθέσουν λειτουργία για χρήση με ένα χέρι.

Οι χρήστες μπορούν να κάνουν εγγραφή της οθόνης της συσκευής, χωρίς τη χρήση εφαρμογής τρίτου βαθμού. Για να γίνει εγγραφή της οθόνης, οι χρήστες πρέπει να προσθέσουν τη λειτουργία στο *Κέντρο Ελέγχου* μέσω των *Ρυθμίσεων*. Έπειτα, οι χρήστες μπορούν να ενεργοποιήσουν την εγγραφή οθόνης μέσω ενός πλήκτρου στο *Κέντρο Ελέγχου*, ενώ κατά τη διάρκεια της εγγραφής μία κόκκινη μπάρα εμφανίζεται στο πάνω μέρος της οθόνης που υποδεικνύει ότι γίνεται εγγραφή. Πατώντας την κόκκινη μπάρα, ο χρήστης έχει τη δυνατότητα να σταματήσει την εγγραφή, οι οποία αποθηκεύεται στις *Φωτογραφίες*.

Όταν μία συσκευή με iOS 11 προσπαθεί να συνδεθεί σε ένα δίκτυο Wi-Fi, ενώ βρίσκεται κοντά σε συσκευές με iOS 11 ή macOS High Sierra, οι οποίες είναι ήδη συνδεδεμένες στο συγκεκριμένο δίκτυο Wi-Fi, μπορεί να λάβει από αυτές τον κωδικό του δικτύου και να συνδεθεί αυτόματα.

Η επικάλυψη για την αυξομείωση της έντασης του ήχου δεν εμφανίζεται κατά τη διάρκεια αναπαραγωγής βίντεο. Αντίθετα, ένα μικρότερο χειριστήριο υπάρχει στην πάνω δεξιά γωνία της οθόνης.

Όταν ο χρήστης τραβάει ένα στιγμιότυπο οθόνης, μια μικρογραφία αυτού εμφανίζεται στην κάτω αριστερή γωνία της οθόνης. Ο χρήστης πατώντας τη μικρογραφία, έχει τη δυνατότητα να περικόψει, να γράψει πάνω ή και να σβήσει το στιγμιότυπο.

Οι εφαρμογές τρίτου βαθμού μπορούν, πλέον, να χρησιμοποιήσουν το iCloud Keychain για αυτοσυμπλήρωση κωδικών.

Σε περίπτωση που ο χρήστης έχει προγραμματίσει κάποια πτήση, μπορεί να δει πληροφορίες για αυτήν στο Spotlight Search, μέσω ενός συγκεκριμένου widget.

Το iOS 11 αλλάζει την ένδειξη έντασης σήματος κινητού δικτύου από τελείες σε μπάρες, όπως ήταν στο iOS 6 ή σε παλαιότερες εκδόσεις.

Μία νέα λειτουργία, Automatiic Setup, έχει σκοπό να απλοποιήσει την διαδικασία ρύθμισης των συσκευών όταν χρησιμοποιούνται για πρώτη φορά, η οποία περιλαμβάνει ασύρματη μεταφορά δεδομένων από την παλιά στη νέα συσκευή, μεταφορά ρυθμίσεων, Apple ID, Wi-Fi και κωδικών από το iCloud Keychain.

Όπως και στο iPad, το iPhone υποστηρίζει τη δυνατότητα drag-and-drop, έχοντας, ωστόσο, κάποιους περιορισμούς, όπως η υποστήριξη της λειτουργίας μέσα σε μία εφαρμογή και όχι μεταξύ πολλών.

Οι *Ρυθμίσεις,* η *Κάμερα*, οι *Χάρτες*, το *Ρολόι*, το *iTunes Store*, το *App Store*, οι *Επαφές*, οι *Σημειώσεις* και οι *Υπομνήσεις* έχουν καινούρια ή επανασχεδιασμένα εικονίδια.

Πλέον, υπάρχει η νέα λειτουργία "Επείγον SOS", η οποία απενεργοποιεί το Touch ID/Face ID, αν ο χρήστης πατήσει τον διακόπτη κλειδώματος πέντε συνεχόμενες φορές. Αυτό εμποδίζει τη λειτουργία του Touch ID/Face ID μέχρι ο χρήστης να ξεκλειδώσει τη συσκευή, χρησιμοποιώντας τον κωδικό πρόσβασης.

Το iOS 11 υποστηρίζει βίντεο HEVC τύπου 8-bit και 10-bit. Συσκευές με επεξεργαστή Apple A9 ή νεότερο υποστηρίζουν αποκωδικοποίηση με τη χρήση υλικού ενώ συσκευές με Apple A8X ή παλαιότερο, με χρήση λογισμικού.

Χαρακτηριστικά Εφαρμογών
------------------------

### Mail

Στο iPad Pro, σε κενά σημεία ενός mail οι χρήστες μπορούν σχεδιάζουν με τη χρήση Apple Pencil.

### Μηνύματα

Με το iOS 11 γίνεται συγχρονισμός των μηνυμάτων σε όλες τις συσκευές iOS και macOS μέσω του iCloud, ενώ με τον ίδιο τρόπο διαγράφονται και μηνύματα. Η συγκεκριμένη δυνατότητα αφαιρέθηκε προσωρινά στο Beta 5, και επανήλθε στο iOS 11.4.

Υπάρχει, πλέον, η δυνατότητα αποστολής χρημάτων από άτομο σε άτομο με το Apple Pay μέσω των *Μηνυμάτων*.

Ο νέος τρόπος για πρόσβαση στις εφαρμογές για iMessage έχει στόχο να απλοποιήσει την εμπειρία της χρήσης εφαρμογών και αυτοκόλλητων, ενώ ένα βελτιστοποιημένο σύστημα αποθήκευσης μειώνει το μέγεθος των backup των μηνυμάτων.

Τα *Μηνύματα* συμπεριλαμβάνουν τη λειτουργία *Business Chat* ώστε επιχειρήσεις να μπορούν να επικοινωνήσουν απευθείας με τους πελάτες τους μέσω της εφαρμογής. Το *Business Chat* είναι προσβάσιμο από το εικονίδο του iMessage δίπλα στα αποτελέσματα αναζήτησης επιχειρήσεων.

Τα *Μηνύματα* στο iPhone X, έχουν τα νέα emoji "Animoji" (ANImated eMOJI), τα οποία ελέγχονται μέσω της αναγνώρισης προσώπου του Face ID

### App Store

Η σελίδα "Εφαρμογές" στο App Store του iOS 11, σε ένα iPhone 7.
Το App Store, επανασχεδιάστηκε ολοκληρωτικά, με περισσότερο focus σε "επιλογές συντακτών", όπως καθημερινά "highlights", και με ένα σχεδιασμό "πιο καθαρό και πιο κοντά σε άλλες εφαρμογές της Apple", όπως έχει αναφερθεί. Ο σχεδιασμός της εφαρμογής θυμίζει σε μεγάλο βαθμό την εφαρμογή *Μουσική* από το iOS 10.

### Χάρτες

Σε επιλεγμένες τοποθεσίες, οι *Χάρτες* θα προσφέρουν σχεδιαγράμματα εσωτερικού χώρου για εμπορικά κέντρα και αεροδρόμια.

Νέες δυνατότητες για καθοδήγηση σε λωρίδες κυκλοφορίας κόμβων και εμφάνιση του ορίου ταχύτητας, έχουν σκοπό να βοηθήσουν τους οδηγούς σε μη οικείους δρόμους.

### Φωτογραφίες

Η εφαρμογή *Φωτογραφίες* στο iOS 11, λαμβάνει υποστήριξη για φωτογραφίες GIF. Οι χρήστες μπορούν να έχουν πρόσβαση σε όλες της φωτογραφίες GIF, στο άλμπουμ "Κινούμενα".

Οι Αναμνήσεις μπορούν, πλέον, να προβληθούν και σε κάθετο προσανατολισμό συσκευής.

### Podcast

Η εφαρμογή *Podcast* λαμβάνει σχεδιασμό παρόμοιο με αυτόν του App Store, με focus στις επιλογές συντακτών.

### Σημειώσεις

Η εφαρμογή *Σημειώσεις* διαθέτει ενσωματωμένο σαρωτή αρχείων, χρησιμοποιώντας την κάμερα της συσκευής. Ο σαρωτής αφαιρεί τα λεγόμενα "ευρήματα" στις λήψεις του, όπως λάμψεις και αλλαγές στην κλίση των εγγράφων.

Η λειτουργία "Άμεσες Σημειώσεις" στο iPad Pro, επιτρέπει στον χρήστη να ξεκινήσει να κρατάει σημειώσεις από την οθόνη κλειδώματος, ακουμπώντας το Apple Pencil στην οθόνη.

Η εφαρμογή επιτρέπει, επίσης, στους χρήστες να εισάγουν πίνακες μέσα σε μια σημείωση.

Όπου υπάρχει κενός χώρος μέσα σε μία σημείωση, ο χρήστης μπορεί να αρχίσει να γράφει, χρησιμοποιώντας το Apple Pencil.

### Αρχεία

Η εφαρμογή Αρχεία σε ένα iPhone 7Η νέα εφαρμογή *Αρχεία* επιτρέπει στους χρήστες να βλέπουν τα αρχεία που είναι αποθηκευμένα στη συσκευή τους, αλλά και αυτά που βρίσκονται σε άλλους server, στο cloud, όπως το iCloud Drive, το Dropbox, το OneDrive και το Google Drive. Η εφαρμογή υποστηρίζει την οργάνωση των αρχείων μέσω δομημένων υποφακέλων και διαφόρων επιλογών με βάση τον τύπο του αρχείου. Η εφαρμογή διαθέτει ενσωματωμένο player, για αρχεία ήχου FLAC. Η εφαρμογή *Αρχεία* είναι διαθέσιμη για iPhone και για iPad.

### Safari

Σε περίπτωση που ο χρήστης έχει προγραμματίσει κάποια πτήση, αυτή θα εμφανίζεται στο *Safari*.

### Αριθμομηχανή

Η *Αριθμομηχανή* επανασχεδιάστηκε με πιο στρογγυλεμένα πλήκτρα, αντικαθιστώντας την εμφάνιση τύπου "πλέγματος" από το iOS 7.

APIs Προγραμματιστών
--------------------

Η νέα Διεπαφή προγραμματισμού εφαρμογών (API), "ARKit" επιτρέπει σε προγραμματιστές τρίτου βαθμού να αναπτύξουν εφαρμογές επαυξημένης πραγματικότητας, χρησιμοποιώντας τις κάμερες, τον επεξεργαστή, τον επεξεργαστή γραφικών και τους αισθητήρες κίνησης της συσκευής. Το ARKit είναι διαθέσιμο μόνο σε συσκευές με επεξεργαστή Apple A9 (iPhone 6S) και Apple A10 Fusion (iPhone 7). Σύμφωνα με την Apple, η συγκεκριμένη διαθεσιμότητα οφείλεται στο ότι "οι συγκεκριμένοι επεξεργαστές προσφέρουν επιδόσεις οι οποίες επιτρέπουν γρήγορη αναγνώριση σκηνών και επιτρέπουν στον χρήστη να κατασκευάσει λεπτομερές εικονικό υλικό πάνω σε αντικείμενα της πραγματικότητας."

Το νέο πλαίσιο λογισμικού "Core ML" θα μειώνει τον χρόνο που απαιτείται για την πραγματοποίηση διαδικασιών που χρησιμοποιούν τεχνητή νοημοσύνη, όπως η αναγνώριση εικόνων.

Η νέα API "Depth" επιτρέπουν σε εφαρμογές κάμερας τρίτου βαθμού να χρησιμοποιούν την "Λειτουργία Πορτρέτου" της διπλής κάμερας του iPhone 7 Plus. Αυτό θα επιτρέπει στις συγκεκριμένες εφαρμογές να χρησιμοποιούν την ίδια ανίχνευση προοπτικής και βάθους που χρησιμοποιεί η προεπιλεγμένη εφαρμογή *Κάμερα*, ώστε να δημιουργούν εικόνες με βάθος πεδίου.

Το νέο πλαίσιο λογισμικού "Core NFC" θα προσφέρει σε προγραμματιστές περιορισμένη πρόσβαση στο τσιπ Επικοινωνίας Κοντινού Πεδίου (NFC) σε υποστηριζόμενα iPhone, επιτρέποντας σε εφαρμογές να σαρώνουν τον περιβάλλοντα χώρο και να δίνουν πληροφορίες στους χρήστες.

Αφαιρεθείσα Λειτουργικότητα
---------------------------

Εφαρμογές αρχιτεκτονικής 32-bit δεν υποστηρίζονται και δεν εμφανίζονται στο App Store, ενώ όταν οι χρήστες προσπαθούν να ανοίξουν μία, ήδη "κατεβασμένη" εφαρμογή 32-bit λαμβάνουν μία ειδοποίηση σχετικά με την μη υποστήριξη της εφαρμογής.

Το iOS 11 σταματάει την ενσωματωμένη ενοποίηση και υποστήριξη με το Twitter, το Facebook, το Flickr και το Vimeo.

Η εφαρμογή *iCloud Drive* αφαιρείται και αντικαθίσταται από την εφαρμογή *Αρχεία*.

Η δυνατότητα χρήσης της *Εναλλαγής Εφαρμογών* (*App Switcher*) χρησιμοποιώντας 3D Touch έχει αφαιρεθεί. Σε απάντηση προς μια αναφορά για bug, ένας μηχανικός της Apple έγραψε πως η συγκεκριμένη δυνατότητα αφαιρέθηκε σκόπιμα. Στη συνέχεια, ο επικεφαλής της ομάδας μηχανικών λογισμικού, Craig Federighi, απάντησε σε ένα email, πως έπρεπε να αφαιρεθεί, προσωρινά, η δυνατότητα, λόγω ενός τεχνικού περιορισμού, ενώ ανέφερε πως θα επανέλθει σε μελλοντική ενημέρωση του iOS 11.

Προβλήματα
----------

### Πρόβλημα με το Wi-Fi και το Bluetooth

Αρκετές πηγές αναφέρουν πως οι διακόπτες στο Κέντρο Ελέγχου για το Wi-Fi και το Bluetooth, δεν απενεργοποιούν τα αντίστοιχα chip της συσκευής. Αντίθετα, αποσυνδέουν τη συσκευή από τυχόν συνδέσεις. Απενεργοποιώντας το Wi-Fi και το Bluetooth από το Κέντρο Ελέγχου, ουσιαστικά, τα αφήνει ενεργοποιημένα, και συνεπώς ο μόνος τρόπος πλήρους απενεργοποίησης των λειτουργιών είναι από τις *Ρυθμίσεις* και μέσω του Siri. Ωστόσο, υπάρχει πιθανότητα αυτό να γίνεται σκόπιμα και να μην αποτελεί bug του λογισμικού.

### Πρόβλημα με τη γρήγορη κατανάλωση μπαταρίας

Έχουν αναφερθεί περιπτώσεις, όπου συσκευές καταναλώνουν ρεύμα από την μπαταρία με μεγαλύτερο ρυθμό από ότι στο iOS 10.

Υποστηριζόμενες Συσκευές
------------------------

Το iOS 11 σταματάει να υποστηρίζει συσκευές με επεξεργαστή 32-bit: το iPhone 5, το iPhone 5C και το iPad 4ης Γενιάς. Είναι η πρώτη έκδοση του iOS που τρέχει μόνο σε συσκευές με επεξεργαστή 64-bit.

Οι υποστηριζόμενες συσκευές περιλαμβάνουν το iPhone 5S ή νεότερο, το iPad Air ή νεότερο, το iPad Mini 2 ή νεότερο και το iPod Touch (6ης γενιάς).

|  |  |  |  |
| --- | --- | --- | --- |
| iPhone
* iPhone 5S
* iPhone 6
* iPhone 6 Plus
* iPhone 6S
* iPhone 6S Plus
* iPhone SE
* iPhone 7
* iPhone 7 Plus
* iPhone 8
* iPhone 8 Plus
* iPhone X

 | iPod Touch
* iPod Touch (6η Γενιά)

 | iPad
* iPad Air
* iPad Air 2
* iPad (2017)
* iPad (2018)
* iPad Mini 2
* iPad Mini 3
* iPad Mini 4
* iPad Pro (12.9")
* iPad Pro (9.7")
* iPad Pro (10.5")

 |  |

Παραπομπές
----------

1. ↑  «Apple Releases iOS 11.4.1 With Bug Fixes, USB Restricted Mode» (στα αγγλικά).. Ανακτήθηκε στις 2018-07-10.
2. ↑  Inc. Apple. «iOS 11.4.1 (15G77) - Releases - Apple Developer». *developer.apple.com* (στα Αγγλικά). Ανακτήθηκε στις 10 Ιουλίου 2018.
3. 1 2  «iOS 11 is available tomorrow» (στα αγγλικά). *Apple Newsroom*.. Ανακτήθηκε στις 2017-09-18.
4. ↑  «iOS 11 Adoption Exceeds Last Four Versions of Android Combined» (στα αγγλικά). *NDTV Gadgets360.com*.. Ανακτήθηκε στις 2018-09-13.
5. 1 2  Hall, Zac (5 Ιουνίου 2017). «Apple unveils iOS 11 for iPhone and iPad». *9to5Mac*. Ανακτήθηκε στις 6 Ιουνίου 2017.
6. 1 2 3 4 5 6  Welch, Chris (5 Ιουνίου 2017). «Apple announces iOS 11 with new features and better iPad productivity». *The Verge*. Ανακτήθηκε στις 6 Ιουνίου 2017.
7. ↑  Dillet, Romain. «Apple introduces iOS 11 | TechCrunch». Ανακτήθηκε στις 6 Ιουνίου 2017.
8. ↑  «First Beta of iOS 11 Now Available for Developers» (στα αγγλικά).. Ανακτήθηκε στις 2017-06-06.
9. ↑  «Apple Releases First Beta of iOS 11 to Public Beta Testers» (στα αγγλικά).. Ανακτήθηκε στις 2017-09-18.
10. ↑  «Apple Releases iOS 11.0.1 Update With Bug Fixes» (στα αγγλικά).. Ανακτήθηκε στις 2017-09-26.
11. ↑  «Apple’s iOS 11.0.1 update addresses Exchange e-mail server issue» (στα αγγλικά). *Ars Technica*.. Ανακτήθηκε στις 2017-09-27.
12. ↑  «Apple Releases iOS 11.0.2 Update With Fix for iPhone 8 Crackling Earpiece Issue» (στα αγγλικά).. Ανακτήθηκε στις 2017-10-03.
13. ↑  «Apple Releases iOS 11.0.3 Update With Haptic Feedback and Unresponsive Display Fixes» (στα αγγλικά).. Ανακτήθηκε στις 2017-10-11.
14. ↑  «iOS 11.1 is out now with new emoji and Wi-Fi bug fixes». *The Verge*.. Ανακτήθηκε στις 2017-10-31.
15. ↑  «Apple releases iOS 11.1 with hundreds of new emoji, 3D Touch multitasking fix, more» (στα αγγλικά). *9to5Mac*. 2017-10-31.. Ανακτήθηκε στις 2017-10-31.
16. ↑  «iOS 11.1 is out now with new emoji and Wi-Fi bug fixes». *The Verge*.. Ανακτήθηκε στις 2017-11-09.
17. ↑  «Apple Releases iOS 11.1.1 Update With Fix for 'A[?' Autocorrect Bug»] (στα αγγλικά).. Ανακτήθηκε στις 2017-11-09.
18. ↑  «Apple releases iOS 11.1.1 to fix annoying I autocorrect bug». *The Verge*.. Ανακτήθηκε στις 2017-11-09.
19. ↑  «Apple’s latest iOS update fixes iPhone X screen responsiveness in cold weather». *The Verge*.. Ανακτήθηκε στις 2017-11-17.
20. ↑  «Apple Releases iOS 11.1.2 With Fix for Unresponsive iPhone X Display in Cold Temperatures» (στα αγγλικά).. Ανακτήθηκε στις 2017-11-17.
21. ↑  «Apple Releases iOS 11.2 With Apple Pay Cash, Faster 7.5W Wireless Charging, Date Bug Fix and More [Updated»] (στα αγγλικά).. Ανακτήθηκε στις 2017-12-02.
22. ↑  «iOS 11.2 Update Fixes 'I.T' Autocorrect Bug» (στα αγγλικά).. Ανακτήθηκε στις 2017-12-02.
23. ↑  «Apple Releases iOS 11.2.1 Update With HomeKit Remote Sharing Fix» (στα αγγλικά).. Ανακτήθηκε στις 2017-12-13.
24. ↑  «iOS 11.2.1 Fixes Autofocus Issue Some iPhone X, 8, and 8 Plus Users Experienced After iOS 11.2» (στα αγγλικά).. Ανακτήθηκε στις 2017-12-15.
25. ↑  «Apple releases iOS 11.2.2 security update with Spectre mitigations for Safari» (στα αγγλικά). *9to5Mac*. 2018-01-08.. Ανακτήθηκε στις 2018-01-08.
26. ↑  «Apple Releases iOS 11.2.5 With Support for HomePod and Siri Audio News» (στα αγγλικά).. Ανακτήθηκε στις 2018-01-23.
27. ↑  «Apple Releases iOS 11.2.6 With Fix for Telugu Character Bug That Causes iOS Devices to Crash» (στα αγγλικά).. Ανακτήθηκε στις 2018-02-19.
28. ↑  «Apple releases iOS 11.3, the biggest update for iPhones since iOS 11 first launched» (στα αγγλικά). *Ars Technica*.. Ανακτήθηκε στις 2018-04-02.
29. ↑  «iOS 11.3 is available today» (στα αγγλικά). *Apple Newsroom*.. Ανακτήθηκε στις 2018-04-02.
30. ↑  «Apple Releases iOS 11.3.1 Update With Fix for Third-Party Display Repair Issue» (στα αγγλικά).. Ανακτήθηκε στις 2018-05-14.
31. ↑  «Apple Releases iOS 11.4.1 With Bug Fixes, USB Restricted Mode» (στα αγγλικά).. Ανακτήθηκε στις 2018-07-14.
32. ↑  «12 top tricks iOS 11 will bring to your iPhone, iPad» (στα αγγλικά). *CNET*.. Ανακτήθηκε στις 2017-06-17.
33. ↑  Lopez, Napier (2017-06-05). «Apple makes iOS 11 official - here are the biggest new features» (στα αγγλικά). *The Next Web*.. Ανακτήθηκε στις 2017-06-17.
34. 1 2  «iOS 11 Preview: Enhanced Siri, Voice Translation, Unified Control Center & More» (στα αγγλικά).. Ανακτήθηκε στις 2017-06-17.
35. 1 2  «iOS 11 Tidbits: Customizable Control Center, One-Handed Keyboard, Type to Siri and More» (στα αγγλικά).. Ανακτήθηκε στις 2017-06-17.
36. ↑  «Inside iOS 11: Apple's Control Center grows modular, gets customizable». *AppleInsider* (στα Αγγλικά). Ανακτήθηκε στις 17 Ιουνίου 2017.
37. ↑  «How to customize Control Center in iOS 11». *iMore*.. Ανακτήθηκε στις 2017-06-17.
38. ↑  Matney, Lucas. «Siri gets language translation and a more human voice | TechCrunch». Ανακτήθηκε στις 10 Ιουλίου 2017.
39. 1 2 3 4 5 6  O'Kane, Sean (5 Ιουνίου 2017). «The 9 best iOS 11 features Apple didn't talk about onstage». *The Verge*. Ανακτήθηκε στις 11 Ιουλίου 2017.
40. ↑  «Τι νέο έρχεται με το iOS 11;». 13 Σεπτεμβίου 2019, σελ. NewsIt. .
41. ↑  «Apple Reveals 'Do Not Disturb While Driving' iOS 11 Feature to Hide Unnecessary Notifications» (στα αγγλικά).. Ανακτήθηκε στις 2017-07-11.
42. ↑  Carman, Ashley (5 Ιουνίου 2017). «Apple adds indoor mapping and notification blocking to iOS 11». *The Verge*. Ανακτήθηκε στις 11 Ιουλίου 2017.
43. ↑  Sequin, Molly. «Apple sneaks 'dark mode' into iOS 11 to help save your eyes». *Mashable*. Ανακτήθηκε στις 11 Ιουλίου 2017.
44. ↑  «There's a new and improved 'dark mode' coming to your iPhone this fall». *nordic.businessinsider.com*. Ανακτήθηκε στις 11 Ιουλίου 2017.
45. ↑  Russell, Jon. «iOS 11 stops apps like Uber and Waze from accessing user location data at all times | TechCrunch». Ανακτήθηκε στις 11 Ιουλίου 2017.
46. ↑  «iOS 11 Users to Gain More Control Over Apps' Use of Location Services» (στα αγγλικά).. Ανακτήθηκε στις 2017-07-11.
47. ↑  Lovejoy, Ben (7 Ιουνίου 2017). «iOS 11 allows you to delete rarely-used apps but retain their settings and data». *9to5Mac*. Ανακτήθηκε στις 11 Ιουλίου 2017.
48. ↑  Bell, Karissa. «The 12 best iOS 11 features you haven't heard about yet». *Mashable*. Ανακτήθηκε στις 11 Ιουλίου 2017.
49. ↑  Vincent, James (7 Ιουνίου 2017). «iOS 11 can automatically delete apps to save space». *The Verge*. Ανακτήθηκε στις 11 Ιουλίου 2017.
50. ↑  Perez, Sarah. «iOS 11 will help you free up storage on your iPhone through personalized suggestions | TechCrunch». Ανακτήθηκε στις 11 Ιουλίου 2017.
51. ↑  «Inside iOS 11: Recommendations offer shortcuts to free up extra storage». *AppleInsider* (στα Αγγλικά). Ανακτήθηκε στις 11 Ιουλίου 2017.
52. 1 2 3 4 5  Gartenberg, Chaim (5 Ιουνίου 2017). «iPad gets overhauled multitasking and other major software updates in iOS 11». *The Verge*. Ανακτήθηκε στις 27 Ιουλίου 2017.
53. 1 2 3 4  Tepper, Fitz. «iOS 11 brings drag-and-drop, windows and a file system to iPad | TechCrunch». Ανακτήθηκε στις 27 Ιουλίου 2017.
54. ↑  «Apple Announces iPad-Specific Abilities for iOS 11 Including Support for Drag-And-Drop» (στα αγγλικά).. Ανακτήθηκε στις 2017-07-27.
55. ↑  «Inside iOS 11: Run four iPad apps on screen at once with Apple's newly expanded multitasking». *AppleInsider* (στα Αγγλικά). Ανακτήθηκε στις 27 Ιουλίου 2017.
56. ↑  «iPad Drag and Drop, Multitasking, and Split View in iOS 11: Everything you need to know!». *iMore*.. Ανακτήθηκε στις 2017-07-27.
57. ↑  «With iOS 11, your Live Photos can do some pretty cool things» (στα αγγλικά). *CNET*.. Ανακτήθηκε στις 2017-07-29.
58. ↑  Hughes, Matthew (2017-06-05). «iOS 11's new image compression makes your photos smaller» (στα αγγλικά). *The Next Web*.. Ανακτήθηκε στις 2017-07-29.
59. ↑  «iOS 11's Photos app uses AI to make your shots better». *Engadget*. Ανακτήθηκε στις 29 Ιουλίου 2017.
60. ↑  «Introducing HEIF and HEVC». *WWDC 2017*. Apple Developer. Ανακτήθηκε στις 28 Σεπτεμβρίου 2017.
61. ↑  Kostadinov, Peter. «Download the new iOS 11 Beta wallpaper right here». *Phone Arena*.. Ανακτήθηκε στις 2018-09-13.
62. ↑  «The Live wallpapers selection was gutted in iOS 11. Now there are only three options.». *Business Insider*.. Ανακτήθηκε στις 2018-09-13.
63. ↑  Kleinman, Jacob. «How to Get iOS 11.2, Which Brings iPhone X Wallpapers to Older iPhones» (στα αγγλικά). *Lifehacker*.. Ανακτήθηκε στις 2018-09-13.
64. ↑  «iPhone X features 7 new Dynamic and 6 new Live wallpapers [Gallery»] (στα αγγλικά). *9to5Mac*. 2017-11-06.. Ανακτήθηκε στις 2018-09-13.
65. ↑  «iPhone Can Scan QR Codes Directly in Camera App on iOS 11» (στα αγγλικά).. Ανακτήθηκε στις 2017-07-30.
66. ↑  «Inside iOS 11: Quick screen recording comes to Control Center». *AppleInsider* (στα Αγγλικά). Ανακτήθηκε στις 30 Ιουλίου 2017.
67. ↑  Mix (2017-06-06). «Apple adds support for animated GIFs and dedicated screen recording tool in iOS 11» (στα αγγλικά). *The Next Web*.. Ανακτήθηκε στις 2017-07-30.
68. ↑  Mayo, Benjamin (6 Ιουνίου 2017). «Easily share your WiFi with friends on iOS 11, automatically sends passwords to nearby devices». *9to5Mac*. Ανακτήθηκε στις 30 Ιουλίου 2017.
69. ↑  «iOS 11 Makes it Easy to Share Your Wi-Fi Password With Nearby Friends» (στα αγγλικά).. Ανακτήθηκε στις 2017-07-30.
70. ↑  «iPhone's Volume Slider No Longer Covers Videos in iOS 11» (στα αγγλικά).. Ανακτήθηκε στις 2017-07-30.
71. 1 2  «iOS 11: The MacStories Overview» (στα αγγλικά).. Ανακτήθηκε στις 2017-07-30.
72. ↑  «23 Awesome Hidden iOS 11 Features» (στα αγγλικά). *Tom's Guide*. 2017-07-13.. Ανακτήθηκε στις 2017-07-30.
73. ↑  «Inside iOS 11: With 'antennagate' a distant memory, Apple switches back to signal bars». *AppleInsider* (στα Αγγλικά). Ανακτήθηκε στις 30 Ιουλίου 2017.
74. ↑  «iOS 11 Makes Setting Up New Devices Super Easy» (στα αγγλικά).. Ανακτήθηκε στις 2017-07-30.
75. ↑  «How to use iOS 11's new Automatic Setup | Cult of Mac» (στα αγγλικά). *Cult of Mac*. 2017-06-16.. Ανακτήθηκε στις 2017-07-30.
76. ↑  Vincent, James (7 Ιουνίου 2017). «The iPhone is also getting drag and drop with iOS 11». *The Verge*. Ανακτήθηκε στις 30 Ιουλίου 2017.
77. ↑  Wehner, Mike (7 Ιουνίου 2017). «iOS 11 will bring drag and drop to the iPhone, too». *BGR*. Ανακτήθηκε στις 30 Ιουλίου 2017.
78. ↑  Hall, Zac (24 Ιουλίου 2017). «Apple releases iOS 11 beta 4 with tweaked icons, Notification Center refinements, more». *9to5Mac*. Ανακτήθηκε στις 26 Αυγούστου 2017.
79. ↑  Hall, Zac (14 Αυγούστου 2017). «Apple releases iOS 11 developer beta 6 (and public beta 5) with new Maps & App Store icons». *9to5Mac*. Ανακτήθηκε στις 26 Αυγούστου 2017.
80. ↑  «iOS 11's SOS Feature Allows You to Temporarily Disable Touch ID and Require Passcode» (στα αγγλικά).. Ανακτήθηκε στις 2017-08-23.
81. ↑  «Apple has chosen HEVC as its next-generation video codec - FlatpanelsHD». *www.flatpanelshd.com*. Ανακτήθηκε στις 13 Σεπτεμβρίου 2018.
82. 1 2  «The 10 Best iOS 11 Features for iPad» (στα αγγλικά). *iPhone Hacks | #1 iPhone, iPad, iOS Blog*. 2017-06-05. Αρχειοθετήθηκε από το πρωτότυπο στις 2017-06-08.. Ανακτήθηκε στις 2017-07-30.
83. ↑  Statt, Nick (5 Ιουνίου 2017). «Apple brings iMessage to iCloud». *The Verge*. Ανακτήθηκε στις 30 Ιουλίου 2017.
84. ↑  «Apple Pay Gaining Person-to-Person Payments Within Messages in iOS 11» (στα αγγλικά).. Ανακτήθηκε στις 2017-07-30.
85. ↑  Tepper, Fitz. «You can now send your friends money inside iMessage | TechCrunch». Ανακτήθηκε στις 30 Ιουλίου 2017.
86. ↑  O'Kane, Sean (5 Ιουνίου 2017). «iOS 11 lets you send and receive money via iMessage with Apple Pay». *The Verge*. Ανακτήθηκε στις 30 Ιουλίου 2017.
87. ↑  «iOS 11 to Bring 'Business Chat' to Apple's Messages App» (στα αγγλικά).. Ανακτήθηκε στις 2017-07-30.
88. ↑  Miller, Chance (6 Ιουνίου 2017). «iOS 11 to include new Business Chat feature for communicating w/ brands in Messages». *9to5Mac*. Ανακτήθηκε στις 30 Ιουλίου 2017.
89. ↑  «Apple Launches Business Chat in iOS 11 Developer Preview» (στα αγγλικά).. Ανακτήθηκε στις 2017-07-30.
90. ↑  «Animated emoji are coming to your iPhone». *The Verge*.. Ανακτήθηκε στις 2017-09-18.
91. ↑  Solon, Olivia (2017-09-13). «iPhone X: even an embarrassing launch glitch can't knock Apple off the top» (στα αγγλικά). *The Guardian*. ISSN 0261-3077.. Ανακτήθηκε στις 2017-09-18.
92. ↑  Vincent, James (5 Ιουνίου 2017). «Apple unveils redesigned App Store with an all-new way to find apps and games». *The Verge*. Ανακτήθηκε στις 15 Αυγούστου 2017.
93. ↑  «Apple Reveals Redesigned App Store for iOS 11 With Design Similar to Apple Music» (στα αγγλικά).. Ανακτήθηκε στις 2017-08-15.
94. ↑  «Apple Maps will now help you get around inside the mall» (στα αγγλικά). *CNET*.. Ανακτήθηκε στις 2017-08-15.
95. ↑  «Inside iOS 11: Apple's Photos app gains native support for animated GIFs». *AppleInsider* (στα Αγγλικά). Ανακτήθηκε στις 15 Αυγούστου 2017.
96. ↑  «iOS 11 first look». *iMore*.. Ανακτήθηκε στις 2017-08-15.
97. 1 2  «iOS 11: Here are 11 features Apple didn't mention». Αρχειοθετήθηκε από το πρωτότυπο στις 6 Ιουνίου 2017. Ανακτήθηκε στις 15 Αυγούστου 2017.
98. ↑  Wehner, Mike (5 Ιουνίου 2017). «Apple shows off iOS 11 for iPad, with drag-and-drop and lots more». *BGR*. Ανακτήθηκε στις 15 Αυγούστου 2017.
99. ↑  «How to use Instant Notes on iPad Pro with Apple Pencil in iOS 11». *iMore*.. Ανακτήθηκε στις 2017-08-15.
100. ↑  «Notes app gets new turbocharged text tools in iOS 11 | Cult of Mac» (στα αγγλικά). *Cult of Mac*. 2017-06-06.. Ανακτήθηκε στις 2017-08-15.
101. ↑  «Apple Announces New 'Files' App Coming With iOS 11» (στα αγγλικά).. Ανακτήθηκε στις 2017-08-15.
102. ↑  Lovejoy, Ben (6 Ιουνίου 2017). «iOS 11 allows you to play FLAC files, albeit in a clunky way». *9to5Mac*. Ανακτήθηκε στις 15 Αυγούστου 2017.
103. ↑  «Inside iOS 11: Early FLAC audio playback comes to iOS via new Files app». *AppleInsider* (στα Αγγλικά). Ανακτήθηκε στις 15 Αυγούστου 2017.
104. ↑  Vincent, James (7 Ιουνίου 2017). «The iPhone is also getting drag and drop with iOS 11». *The Verge*. Ανακτήθηκε στις 15 Αυγούστου 2017.
105. ↑  Potuck, Michael (5 Ιουνίου 2017). «Apple announces ARKit for iOS 11». *9to5Mac*. Ανακτήθηκε στις 21 Αυγούστου 2017.
106. ↑  Robertson, Adi (5 Ιουνίου 2017). «Apple is launching an iOS 'ARKit' for augmented reality apps». *The Verge*. Ανακτήθηκε στις 21 Αυγούστου 2017.
107. ↑  Smith, Chris (8 Ιουνίου 2017). «One of the hottest iOS 11 features will force you to buy a new iPhone». *BGR*. Ανακτήθηκε στις 21 Αυγούστου 2017.
108. ↑  Vincent, James (5 Ιουνίου 2017). «Apple announces new machine learning API to make mobile AI faster». *The Verge*. Ανακτήθηκε στις 21 Αυγούστου 2017.
109. ↑  «Apple shows off new photography features coming to iOS 11» (στα αγγλικά). *Digital Trends*. 2017-06-05.. Ανακτήθηκε στις 2017-08-21.
110. ↑  «Developer Access to iPhone's NFC Chip Coming in iOS 11» (στα αγγλικά).. Ανακτήθηκε στις 2017-08-21.
111. ↑  Lovejoy, Ben (7 Ιουνίου 2017). «Apple opening up (some) access to the iPhone's NFC chip in iOS 11». *9to5Mac*. Ανακτήθηκε στις 21 Αυγούστου 2017.
112. ↑  «32-Bit Apps No Longer Supported in iOS 11» (στα αγγλικά).. Ανακτήθηκε στις 2017-08-21.
113. ↑  Mayo, Benjamin (6 Ιουνίου 2017). «32-bit apps will not launch on iOS 11, Mac App Store transition to 64-bit from 2018». *9to5Mac*. Ανακτήθηκε στις 21 Αυγούστου 2017.
114. ↑  «Apple Nixes Facebook and Twitter Integration in iOS 11» (στα αγγλικά).. Ανακτήθηκε στις 2017-08-21.
115. ↑  «Apple drops Twitter, Facebook, Flickr, Vimeo integration in iOS 11». *AppleInsider* (στα Αγγλικά). Ανακτήθηκε στις 21 Αυγούστου 2017.
116. ↑  «iCloud in iOS 11 FAQ: Everything you need to know!». *iMore*.. Ανακτήθηκε στις 2017-08-21.
117. ↑  «Removal of 3D Touch app switching gesture in iOS 11 confirmed as intentional change» (στα αγγλικά). *9to5Mac*. 2017-06-30.. Ανακτήθηκε στις 2017-10-14.
118. ↑  «Craig Federighi Says 3D Touch App Switcher Gesture Will Return in Future Update to iOS 11» (στα αγγλικά).. Ανακτήθηκε στις 2017-10-14.
119. ↑  «Apple will bring back iPhone’s 3D Touch multitasking gesture in future iOS 11 update». *The Verge*.. Ανακτήθηκε στις 2017-10-14.
120. ↑  «Turning Off Wi-Fi and Bluetooth in iOS 11's Control Center Doesn't Actually Turn Off Wi-Fi or Bluetooth». *Motherboard* (στα Αγγλικά). Ανακτήθηκε στις 21 Σεπτεμβρίου 2017.
121. ↑  McKay, Tom. «The iOS 11 Control Center Misleads Users on Whether Their Bluetooth and Wi-Fi Are on» (στα αγγλικά). *Gizmodo*.. Ανακτήθηκε στις 2017-09-21.
122. ↑  Karcz, Anthony. «Is iOS 11 Killing Your Battery Life? Here's Why You Don't Have To Do Anything To Fix It» (στα αγγλικά). *Forbes*.. Ανακτήθηκε στις 2017-09-25.
123. ↑  Brown, Aaron (2017-09-22). «iOS 11 battery life problems? iPhone owners suffer battery drain after update, this is why» (στα αγγλικά). *Express.co.uk*.. Ανακτήθηκε στις 2017-09-25.
124. ↑  «iOS 11 drops the iPhone 5 and 5C and the fourth-gen iPad» (στα αγγλικά). *Ars Technica*.. Ανακτήθηκε στις 2017-08-21.

Εξωτερικοί Σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| ΠροκάτοχοςiOS 10 | **iOS 11**Σεπτέμβριος 2017 | ΔιάδοχοςiOS 12 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λειτουργικά συστήματα Apple |
| --- |
|  |
| Προηγούμεναλειτουργικά | 
* Apple DOS
* ProDOS
* GS/OS
* Apple SOS
* Lisa OS
* MacWorks
* Mac OS Classic
* Newton OS
 | iOS logo |
|  |
| Τωρινάλειτουργικά | 

|  |  |
| --- | --- |
| iOS | 
* iPhone OS 1
* iPhone OS 2
* iPhone OS 3
* iOS 4
* iOS 5
* iOS 6
* iOS 7
* iOS 8
* iOS 9
* iOS 10
* iOS 11
* iOS 12
* iOS 13
* iOS 14
* iOS 15
* iOS 16
* iOS 17
 |
|  |
| iPadOS | 
* iPadOS 13
* iPadOS 14
* iPadOS 15
* iPadOS 16
* iPadOS 17
 |
|  |
| macOS | 
* Server 1.0
* Kodiak Public Beta
* Cheetah 10.0
* Puma 10.1
* Jaguar 10.2
* Panther 10.3
* Tiger 10.4
* Leopard 10.5
* Snow Leopard 10.6
* Lion 10.7
* Mountain Lion 10.8
* Mavericks 10.9
* Yosemite 10.10
* El Capitan 10.11
* Sierra 10.12
* High Sierra 10.13
* Mojave 10.14
* Catalina 10.15
* Big Sur 11.0
* Monterey 12.0
* Ventura 13.0
* Sonoma 14.0
 |
|  |
| Άλλα | 
* watchOS
* tvOS
* audioOS
* visionOS
 |

 |
|  |
| 
Κατηγορία Κατηγορία |

 |